శ్రీనివాసరాజు దర్శకత్వంలో కన్నడంలో రూపొంది, ఘన విజయం సాధించిన ‘దండుపాళ్య’ చిత్రం తెలుగులో ‘దండుపాళ్యం’ పేరుతో విడుదలై ఇక్కడా విజయాన్ని సాధించింది. ఆ చిత్రాన్ని నిర్మించిన వెంకట్ మూవీస్ అధినేత వెంకట్.. ఇప్పుడు అదే యూనిట్తో ఆ చిత్రానికి సీక్వెల్గా ‘దండుపాళ్యం 2’ను నిర్మిస్తున్నారు. చిత్రీకరణ పూర్తయిన ఈ చిత్రాన్ని తెలుగు, కన్నడ భాషల్లో జూలై 14న విడుదల చేయడానికి సన్నాహాలు చేస్తున్నారు. దర్శకుడు శ్రీనివాసరాజు మాట్లాడుతూ ‘‘వెన్ను జలదరించే సన్నివేశాలతో, కుర్చీలపై మునివేళ్ల మీద కూర్చోబెట్టే ఉత్కంఠతతో ఈ సినిమా రూపొందింది. వైవిధ్యభరిత సినిమాలను ఆదరించే తెలుగు, కన్నడ ప్రేక్షకులకు ‘దండుపాళ్యం 2’ ఒక కొత్త అనుభవాన్ని ఇస్తుంది’’ అని చెప్పారు. ‘బొమ్మాళి’ రవిశంకర్, పూజా గాంధీ, రఘు ముఖర్జీ, సంజన, భాగ్యశ్రీ, మకరంద్ దేశ్పాండే, రవి కాలే, పెట్రోల్ ప్రసన్న, డానీ కుట్టప్ప, జయదేవ్, కరి సుబ్బు, కోటి తారాగణమైన ఈ చిత్రానికి సంగీతం: అర్జున్ జన్యా, ఛాయాగ్రహణం: వెంకట్ ప్రసాద్.
srinivasaraju darsakatvamlo kannadamlo roopondi, ghana vijayam saadhinchina ‘dandupalya’ chitram telugulo ‘dandupalyam’ paerutho vidudalai ikkada vijayaanni saadhinchindi. aa chitraanni nirminchina venkat moovees adhinetha venkat.. ippudu adhe unitto aa chitraaniki seekwelga ‘dandupalyam 2’nu nirmistunnaaru. chitreekarana puurtayina ee chitraanni telugu, kannada bhaashallo juulai 14na vidudala cheyadaaniki sannaahaalu chestunnaru. darsakudu srinivasaraju maatlaadutuu ‘‘vennu jaladarinche sannivesaalato, kurcheelapai munivella meeda koorchobette utkantatato ee sinima roopondindi. vaividhyabharita cinimaalanu aadarinche telugu, kannada prekshakulaku ‘dandupalyam 2’ oka kotta anubhavaanni istundi’’ ani cheppaaru. ‘bommali’ ravisankar, poojaa gaandhi, raghu mukharji, sanjana, bhagyashree, makarand deshpande, ravi kaale, petrol prasanna, daani kuttappa, jayadev, kari subbu, koti taaraaganamaina ee chitraaniki sangeetam: arjun janya, chayagrahanam: venkat prasad.